ปกติประจำเดือนมาไม่ตรงค่ะ จดไว้ 3 เดือนล่าสุด 16 ธ.ค.60 20 ม.ค.61 25 ก.พ.61 จนถึงตอนนี้ 22 เมษายน 2561 ประจำเดือนยังไม่มาค่ะ มีเพศสัมพันกับแฟน วันที่ 9 เมษายน 2561 ใช้ที่ตรวจครรภ์แบบจุ่มขึ้นขีดเดียวค่ะ ตรวจวันที่ 19 เมษายน เป็นไปได้มั้ยคะ ถ้าท้องแล้วจะยังตรวจไม่เจอ ลุ้นมากค่ะว่าจะมีน้องมั้ย หรือถ้าตรวจแล้วไม่เจอก็คือไม่ท้องแล้ว แต่เป็นเพราะรอบเดือนผิดปกติ
สวัสดีค่ะ การที่ประจำเดือนยังไม่มาสาเหตุหนึ่งอาจมากจากการตั้งครรภ์ได้ ส่วนสาเหตุอื่นๆ ได้แก่ มีความเครียด ทำงานหนัก พักผ่อนน้อย อดนอน อดอาหาร น้ำหนักลด เจ็บป่วยไม่สบาย เช่น เป็นไข้หวัด ท้องเสีย เป็นต้น การมีภาวะไทรอยด์ฮอรโมนเป็นพิษ มีภาวะถุงน้ำในรังไข่หลายใบ (PCOS) มีพังผืดในมดลูก เป็นต้นส่วนการตรวจหากตั้งครรภ์ในวันที่ 19 เมษายน นั้น สามารถตรวจหาการตั้งครรภ์ที่เกิดจากการมีเพศสัมพันธ์ในช่วงเดือนมีนาคมหรือก่อนหน้านั้นได้ แต่หากเพิ่งมีเพศสัมพันธ์ไปเมื่อ 9 เม.ย. จะยังไม่สามารถตรวจหาการตั้งครรภ์ได้ค่ะ เนื่องจากเพิ่งผ่านมาเพียง 10 วัน ต้องรอนับจากวันที่มีเพศสัมพันธ์ไปประมาณ 2 สัปดาห์ จึงจะเริ่มตรวจพบได้ค่ะ